 Proza - : - Abaddon, Exterminatorul de Ernesto Sabato : - Abaddon, Exterminatorul de Ernesto Sabato"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Abaddon... (Proza) > Tunelul... (Proza) > Abaddon,... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13922560 index.html' > Vizionari: 3778 > Abaddon, Exterminatorul proza [ ] Fragment - - - - - - - - - - - - - - - - - - - - - - - - - de Ernesto Sabato [Ernesto_Sabato ] 2010-01-07 | | inscris in biblioteca de Necula Florin Danut Citeva intimplari petrecute in orasul Buenos Aires la inceputul anului 1973 iN DUPa-AMiAZA ZiLEi DE 5 iANUARiE stind in fata cafenelei din strada Guido, colt cu Junin, Bruno l-a vazut venind pe Sabato si, cind se pregatea sa-i vorbeasca, si-a dat seama ca avea sa se petreaca un lucru inexplicabil: in ciuda faptului ca se uita direct la el, Sabato a trecut mai departe, ca si cind nu l-ar fi vazut. Era prima data cind se intimpla asa ceva si, judecind totul dupa prietenia care-i lega, trebuia exclusa ideea unui act deliberat, consecinta a vreunei grave neintelegeri. L-a urmarit atent cu privirea si l-a vazut cum traversa strada plina de pericole, fara a se feri o clipa de automobile, fara acele uitaturi in dreapta si-n stinga, fara acele sovairi care caracterizeaza o persoana atenta si constienta de nenorociri. Timiditatea lui Bruno era atit de mare, incit rareori indraznea sa-i telefoneze. Acum insa, dupa ce a trecut mult timp fara a-l intilni in "Biela" sau in "Roussillon" si dupa ce a aflat de la chelnerii din cele doua cafenele ca in tot acest interval nu aparuse deloc, s-a hotarit sa-l sune acasa. "Nu se simte prea bine", i s-a raspuns in doi peri. "Nu, nu va iesi curind din casa." Bruno stia ca de mai multe ori pe luna Sabato cadea in ceea ce el insusi numea "un put", dar niciodata mai mult ca acum nu si-a dat seama ca acest fapt ascundea un adevar teribil. A inceput sa-si aminteasca de unele povesti cu vrajitori pe care i le spusese cindva, de un anume Schneider si despre dedublare. O mare neliniste a pus stapinire pe el, ca si cind in mijlocul unui pamint necunoscut, noaptea, brusc, s-ar fi prabusit deasupra lui si ar fi fost nevoit sa se orienteze dupa micile lumini ce pilpiiau in departare, in casute cu oameni necunoscuti si dupa stralucirea unui incendiu care se agita in orizonturi mai indepartate si inaccesibile. iN DiMiNEAtA ACELEiAsi ZiLE intre nenumaratele intimplari care au loc intr-un mare oras, se petreceau trei demne de a fi insemnate, caci aveau o legatura asemanatoare celei pe care o au intotdeauna personajele aceleiasi drame, chiar daca de multe ori nu se cunosc intre ele, chiar daca unul dintre acestea este un simplu betiv. in de demultul "Bar Chichin" din strada Amiral Brown colt cu Pinzon, patronul de acum, don Jesus Mourente, in timp ce se pregatea sa-nchida, i s-a adresat singurului musteriu care mai ramasese lipit de bara: - Gata, Loco, trebuie sa inchid. Natalicio Barragan a dat peste cap paharutul cu rachiu de trestie si a iesit leganindu-se. in strada, ca intotdeauna, a repetat miracolul zilnic de a traversa neatent marele bulevard strabatut la ora aceea de automobile si autobuze nebune. Dupa aceea, ca si cind ar fi mers pe puntea unui vas prins in largul marii de furtuna, s-a indreptat spre Dana Sud, taind pe strada Brandsen. Ajungind in Pedro de Mendoza, apele din Riachuelo, in locurile in care reflectau lumina vapoarelor, i s-au parut pline de singe. Ceva l-a facut sa-si ridice ochii pina cind, peste padurea de catarge, a vazut un monstru rosiatic inaltindu-se pe bolta cerului si curgind, imens, pina la gura riului, unde isi pierdea coada uriasa plina de solzi. S-a proptit de peretele de zinc si s-a frecat la ochi, tulburat, incercind sa se odihneasca. Dupa citeva clipe de zadarnica incercare de a reflecta, gindurile lui invalmasindu-se mai rau, printre tot felul de nimicuri si amintiri palide, ca printre buruieni, si-a deschis iarasi ochii. Din nou, de data asta mai limpede, a vazut dragonul acoperind firmamentul diminetii, sarpe urias si flamind care fierbea intr-un abis de tus singeriu. L-a apucat groaza. Cineva, din fericire, tocmai se apropia. Un marinar. - Priveste, a inginat el cu glas tremurat. - Ce sa mai privesc? l-a intrebat omul acela, cu bonomia pe care o au toti oamenii cu suflet bun atunci cind intilnesc un betiv. - Priveste acolo. Omul a privit in directia in care i se aratase. - Nu vad nimic. - Nimic! ... Dupa ce a mai privit o data atent acea parte de cer, marinarul s-a indepartat, surizind cu bunavointa. Loco l-a urmarit citeva clipe, apoi s-a sprijinit din nou de peretele de zinc, a inchis ochii si a-ncercat sa-si adune gindurile. Cind a privit din nou, groaza l-a invaluit si mai mult: monstrul scotea flacari pe sapte guri. A cazut lesinat. Cind s-a trezit, trintit pe trotuar, era in plina zi. Primii muncitori plecau la lucru. Cu mare greutate, fara a-si mai aminti de ciudata aparitie, s-a indreptat spre camaruta lui. A doua intimplare se refera la tinarul Nacho izaguirre. Din intunecimea cu care-l ocroteau arborii din Avenida del Libertador, a vazut oprindu-se un mare Chevy Sport din care a coborit domnul Ruben Perez Nassif, presedinte la iMMOBiLiARiA PERENAS si sora lui, Agustina izaguirre. Era aproape doua spre dimineata. Au intrat intr-o casa cu mai multe etaje. Nacho a ramas la postul lui de observatie pina spre patru, cind a plecat spre Belgrano, probabil spre casa. Mergea cu miinile virite adinc in buzunarele pantalonilor lui reiati, cu umerii strinsi si capul in pamint. in acelasi timp, in beciul sordid al unei chesturi de cartier, dupa ce fusese torturat zile in sir, sleit de puteri in urma loviturilor pe care le primise virit intr-un sac, sub cheaguri de singe si saliva, murea Marcelo Carranza, de douazeci si trei de ani, acuzat de a fi facut parte dintr-un grup de guerrilleros. MARTOR, MARTOR NEPUTiNCiOS isi spunea Bruno, oprindu-se in locul acela din Costanera Sur, unde cu cincisprezece ani in urma, Martin ii spusese: "aici am stat cu Alejandra". Ca si cind acelasi cer incarcat de nori amenintatori si aceeasi caldura de vara l-ar fi condus inconstient si pe tacute pina in locul acela pe care nu-l mai vazuse de atunci. Ca si cum anumite sentimente ar fi vrut sa reinvie dintr-o parte a spiritului sau, in acest mod indirect in care obisnuiesc sa o faca, prin mijlocirea unor locuri de care cineva se simte atras si le strabate fara sa inteleaga prea bine de ce o face. Dar, cum nimic din noi nu poate reinvia exact asa cum a fost cindva, se simtea tulburat. Caci nu mai suntem cei care am fost, pentru ca noi cladiri au fost ridicate peste darimaturile celor macinate de foc si batalii, iar cele care au mai ramas in picioare sunt pline de singuratate, au suferit si ele trecerea timpului, in timp ce aceia care le-au locuit abia de mai traiesc in amintirea confuza a cuiva sau in vreo legenda, stingindu-se definitiv, uitati, inlocuiti de noi pasiuni si nefericiri: tragica soarta a unor copii ca Nacho, teroarea si moartea unor inocenti ca Marcelo. Sprijinindu-se de parapet, ascultind curgerea ritmica a riului din spatele sau, Bruno contempla Bueno Aires-ul prin ceata din care se ridicau siluetele zgirie-norilor, decupate pe cerul cuprins de amurg. Pescarusii plecau si veneau, ca intotdeauna, cu acea teribila indiferenta a fortelor naturii. Totul parea posibil. Pina si faptul ca in acel timp, cind Martin ii vorbea de dragostea lui pentru Alejandra, copilul acela care a trecut pe linga ei, dus de doica, ar fi putut sa fie chiar Marcelo. si acum, in timp ce trupul lui de flacau timid si fara ocrotire, ramasitele trupului sau, faceau parte din vreun stilp de beton, ori erau numai cenusa simpla intr-un cuptor electric, pescarusi identici executau intr-un cer asemanator aceleasi evolutii ancestrale. Astfel trecea totul, totul era uitat si in acest timp apele continuau sa loveasca ritmic in tarmurile orasului anonim. Sa scrii cel putin pentru a eterniza ceva: o dragoste, un act de eroism precum cel al lui Marcelo, un extaz. Sa fii de acord cu absolutul. Sau, poate (se gindea el cu indoiala-i caracteristica, cu acea cinste excesiva care-l facea sa fie sovaitor si, in cele din urma, ineficace), poate ca acest absolut era necesar numai pentru oameni ca el, incapabili de astfel de acte absolute ale pasiunii si eroismului. Pentru ca nici tinarul acela care intr-o zi si-a dat foc intr-o piata din Praga, nici Ernesto Guevara, nici Marcelo Carranza nu au simtit nevoia sa scrie. Poate ca scrisul, s-a gindit pentru o clipa, era un subterfugiu pentru neputinciosi. Oare nu aveau dreptate tinerii care acum repudiau literatura? Nu-si dadea seama, totul era foarte complicat, caci altfel, cum spunea Sabato, ar fi trebuit sa repudieze si muzica si aproape toata poezia, pentru ca nici acestea nu ajutau revolutia pe care tinerii o doreau cu pretul vietii lor. in plus, nici un personaj adevarat nu era un simulacru facut din cuvinte: personajele au singe, iluzii si sperante, nelinisti si dorinte adevarate, care, intr-un fel obscur si misterios, par sa serveasca pentru ca toti, in mijlocul acestei vieti confuze, sa putem gasi un sens al existentei, sau cel putin o banuiala indepartata. inca o data, in viata lui zbuciumata, simtea nevoia sa scrie, chiar daca acum nu putea sa inteleaga de ce aceasta nevoie venea dupa intilnirea lui cu Sabato din strada Guido, colt cu Junin. in acelasi timp, insa, traia din nou simtamintul acela de neputinta cronica in fata imensitatii. Universul era atit de vast. Catastrofe si tragedii, iubiri si neintelegeri, speranta si moarte, toate ii dadeau acea aparenta a incomensurabilului. Despre ce ar fi putut sa scrie? Care dintre aceste nesfirsite intimplari erau esentiale? Cindva ii spusese lui Martin ca in paminturi indepartate se puteau intimpla cataclisme care sa nu insemne nimic pentru unii oameni: pentru acest copil, pentru Alejandra, pentru el insusi. Deodata, insa, un simplu cintec de pasare, privirea unui om care trece pe linga noi, ori sosirea unei scrisori pot capata greutate, sunt fapte care exista cu adevarat si care pentru acesti oameni au o importanta pe care nu o are ciuma din india. Nu, nu era vorba de nepasare in fata lumii, nici de egoism, cel putin in ceea ce-l priveste pe el; era ceva mult mai subtil. Cit de ciudata este conditia omului pentru ca un fapt atit de inspaimintator sa fie adevarat. Chiar in clipa asta, isi spunea, in Vieinam, sub focul bombelor de napalm, continua sa moara copii nevinovati; nu era, oare, o dovada de usuratate infama ca in acest timp sa scrii despre fiinte dintr-un alt colt al lumii? Descumpanit, Bruno s-a reintors la zborul pescarusilor. Oricare istorie a sperantelor si nefericirilor unui singur om, a unui tinar necunoscut, putea cuprinde in ea intreaga umanitate, putea servi pentru a gasi un sens vietii si chiar pentru a consola intr-un anume fel pe una din mamele vieinameze care-si striga disperarea copiilor carbonizati. Bineinteles, era indeajuns de cinstit pentru a intelege (pentru a se teme) ca ceea ce ar fi putut sa scrie nu ar fi ajuns la o astfel de valoare. Dar acest miracol raminea posibil. Mai mult, altii ar fi putut sa realizeze ceea ce el nu se simtea in stare sa duca pina la capat. Sau poate ca da. Niciodata nu se stie prea bine. Ar fi putut sa scrie despre unii adolescenti, fiinte ce sufera mai mult decit oricine pe aceasta lume neinduratoare si care ar trebui sa se bucure de mai multe drepturi decit toti oamenii, descriind in acelasi timp drama si sensul suferintelor lor, daca, intr-adevar, acestea ar avea vreun sens. Nacho, Agustina, Marcelo. Dar ce stia despre ei? Abia de descifra din mijlocul citorva umbre semnificatia citorva episoade din propria sa viata, din propriile sale amintiri de copil si adolescent, melancolic drum al sentimentelor. Ce stia, in definitiv, nu despre Marcelo Carranza sau despre Nacho izaguirre, ci despre Sabato insusi, cel care, intotdeauna, a ramas unul din oamenii cei mai apropiati? Enorm de mult si, in acelasi timp, enorm de putin. Uneori, il simtea ca pe ceva care facea parte din propriul sau spirit si putea sa-si inchipuie, pina la amanunt, modul in care acesta ar fi reactionat in fata unor anumite evenimente. Alteori insa, redevenea opac si numai datorita unei straluciri fugare surprinsa in priviri putea sa presupuna ceea ce se petrecea cu adevarat in strafundul sufletului sau. Dar numai sa presupuna, alunecind deci, pe terenul periculos al supozitiilor, de unde, cu atita suficienta, ne consideram stapini pe universul secret al celorlalti. Cit cunostea, de exemplu, din adevarul legaturilor lui cu acel violent Nacho izaguirre si, mai ales, cu sora acestuia? Cit priveste prietenia lui cu Marcelo, da, aceasta-i era limpede, stia cum a aparut dintr-o serie de episoade care pareau intimplatoare, dar care, dupa cum spunea intotdeauna Sabato, erau intimplatoare doar in aparenta. in sfirsit, putea merge cu inchipuirea pina la moartea acestui tinar sub tortura, pina la furia nestavilita a lui Nacho impotriva sorei sale si chiar pina la aceasta cadere a lui Sabato: putea sa-si inchipuie ca acestea nu numai ca aveau o legatura intre ele, ci si ca aceasta legatura se datora unor cauze atit de puternice incit ele insele puteau constitui motivul secret al acestor tragedii care rezuma totul sau sunt metafora unica a ceea ce s-ar putea intimpla cu intraga omenire intr-o vreme ca aceasta. Un roman despre aceasta cautare a absolutului, aceasta nebunie a adolescentilor, dar si a oamenilor care nu vor sau nu pot sa renunte la ea; fiinte care din mijlocul murdariilor si al noroiului striga cu disperare sau mor facind sa explodeze bombe intr-un anume colt de lume. O istorie despre acesti copii ca Marcelo si Nacho si despre un artist care in ascunzisurile lui simte cum se agita aceste suflete, cerind eternitate si absolut. Pentru ca martirajul unora sa nu se piarda in tumult si haos, ci sa poata cuceri sufletul altor oameni, sa-i cutremure si sa-i salveze. istoria cuiva, poate a lui Sabato insusi, stapinit in fata acestor tineri neiertatori nu numai de propria sa dorinta de absolut, ci si de demonii care-l urmaresc din trecutul lui, acele personaje care apar uneori in cartile sale, dar care se simt inselate de nepriceperea sau lasitatea intermediarului lor; rusinat el insusi, Sabato, pentru ca supravietuieste acestor fiinte capabile sa moara sau sa omoare din dragoste ori din ura, ori poate datorita incapatinarii de a dezlega misterul existentei. Rusinat nu numai pentru ca le supravietuieste, ci si pentru ca o face cu josnicie si nepasatoare compensatii. Da, daca prietenul lui ar muri si daca el, Bruno, ar putea sa scrie acest roman. Daca nu ar fi cum spre nefericire era: slab, abulic, un om al purelor intentii neindeplinite. S-a reintors inca o data la zborul pescarusilor pe cerul coborit. La obscurele siluete ale zgirie-norilor izbucnind peste splendori de purpura si catedrale de fum, pentru ca, incet-incet, sa se lase invaluite in melancolii violacee, cele care anunta cortegiul funerar al noptii. intreg orasul agoniza asemeni unei fiinte care in timpul vietii a fost mai mult decit zgomotoasa, iar acum se sfirsea intr-o dramatica liniste, singura, intoarsa cu fata la ea insasi, ginditoare. O liniste ce devenea mai grava in masura in care se apropia noaptea, o liniste cu care sunt asteptati intotdeauna ingerii intunericului. si astfel a apus inca o zi la Buenos Aires, ceva irecuperabil pentru totdeauna, ceva care il apropia mai mult de propria sa moarte. | index 'pageview'); 